
ДО							
ОБЩИНСКИ СЪВЕТ						
П О М О Р И Е


ДОКЛАДНА  ЗАПИСКА
От  Адам Георгиев Адамов
Председател на  Общински съвет – Поморие


Относно: Приемане на Годишен финансов отчет на „Многопрофилна болница за активно лечение - Поморие” ЕООД - гр. Поморие за 2025г., ведно с Доклад за дейността и Доклад на независим одитор

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


На 01.10.2026 г. в деловодството на Общински съвет - Поморие е внесен за одобрение Годишен финансов отчет за 2025г., ведно с Доклад за дейността и Доклад на независим одитор на „Многопрофилна болница за активно лечение - Поморие” ЕООД.

 Едноличен собственик на капитала на „МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПОМОРИЕ” ЕООД е Община Поморие, като Общинският съвет действа в качеството на упражняващ правата на едноличния собственик на капитала в търговското дружество. Когато Общината е собственик на капитала на търговско дружество, какъвто е настоящият случай, то тогава Общинският съвет формира волята на Общината.

Съгласно чл.137, ал.1, т. 3 от Търговския закон общото събрание приема годишния отчет и баланса на дружеството, а съобразно разпоредбата на чл.147, ал.2 от Търговския закон едноличният собственик решава въпросите от компетентността на общото събрание.
В чл.3 от Наредба №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност, е разпоредено, че общинският съвет упражнява правото на собственост на Общината в търговските дружества с общинско участие в капитала.
Разпоредбата на чл.22, ал.1, т.3 от Наредба №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност посочва, че общинският съвет, изпълняващ функциите на общо събрание в публично предприятие – еднолично дружество с ограничена отговорност приема годишния отчет и баланса.

Приемането на Годишните финансови отчети на общинските еднолични дружества с ограничена отговорност е в правомощията на Общински съвет - Поморие.

Годишният финансов отчет е придружен от Доклад за дейността съобразно изискванията на чл.39 от Закона за счетоводството.

„МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПОМОРИЕ” ЕООД е публично предприятие по смисъла на чл.2, ал.1, т.1 от Закона за публичните предприятия. Съгласно изискванията на чл.26 от Закона за публичните предприятия годишният отчет е подложен на независим финансов одит, като към настоящата докладна е приложен Доклада на независимия одитор.

Предвид горепосоченото и на основание чл.21, ал.1, т.23 и ал.2 от Закона за местното самоуправление и местната администрация, вр. чл.137, ал.1, т.3 и чл.147, ал.2 от Търговския закон и чл.3 и чл.22, ал.1, т.3 от Наредба №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност, Ви предлагам да приемем следното

РЕШЕНИЕ:

[bookmark: _GoBack]1. На основание чл.21, ал.1, т.23 и ал.2 от Закона за местното самоуправление и местната администрация, вр. чл.137, ал.1, т.3 и чл.147, ал.2 от Търговския закон и чл.3 и чл.22, ал.1, т.3 от Наредба №10 за условията и реда за упражняване на правата на собственост на Община Поморие в публични предприятия и търговски дружества с общинско участие в капитала и за участието на Общината в граждански дружества, в сдружения с нестопанска цел и сключването на договори за съвместна дейност Общински съвет - Поморие приема/не приема Годишния финансов отчет на „МНОГОПРОФИЛНА БОЛНИЦА ЗА АКТИВНО ЛЕЧЕНИЕ - ПОМОРИЕ” ЕООД гр. Поморие за 2025г., ведно с Доклад за дейността и Доклад на независим одитор.
2. На основание чл.60, ал.1 от АПК, Общински съвет – Поморие допуска предварително изпълнение на настоящото Решение, предвид необходимостта от обявяване на ГФО в ТРРЮЛНЦ при Агенция по вписванията.


Приложение:
1. Писмо от Илко Тодоров Илчев – Управител на „Многопрофилна болница за активно лечение - Поморие” ЕООД;
2. Годишен финансов отчет на „Многопрофилна болница за активно лечение - Поморие” ЕООД заедно с Доклада за дейността и Доклада на независимия одитор.














С уважение,

АДАМ АДАМОВ							

Председател на Общинскисъвет – Поморие

